Κύπελλο Συνομοσπονδιών 2013

Το Κύπελλο Συνομοσπονδιών 2013 είναι το ένατο Κύπελλο Συνομοσπονδιών στην ιστορία του θεσμού. Διεξήχθη στη Βραζιλία από τις 15 έως τις 30 Ιουνίου 2013, σαν προετοιμασία των καλύτερων εθνικών ομάδων από την κάθε ήπειρο για το Παγκόσμιο Κύπελλο Ποδοσφαίρου 2014. Η Εθνική Βραζιλίας υπερασπίστηκε τον τίτλο της.

Οι οικοδεσπότες κέρδισαν στον τελικό την Ισπανία με 3-0 και κατέκτησαν έτσι το τέταρτο τρόπαιο στο θεσμό και τρίτο συνεχόμενο, μετά από αυτά του 1997, του 2005 και του 2009. Την τρίτη θέση πήρε η Ιταλία που κέρδισε την Ουρουγουάη (3-2 στα πέναλτι) στον μικρό τελικό. Πολυτιμότερος παίκτης αναδείχθηκε ο βραζιλιάνος Νεϊμάρ.

Ήταν η πρώτη διοργάνωση μεταξύ εθνικών ομάδων όπου χρησιμοποιήθηκε η τεχνολογία γραμμής. Σύμφωνα με τον πρόεδρο της FIFA, Σεπ Μπλάτερ, ήταν η καλύτερη διοργάνωση Κυπέλλου Συνομοσπονδιών που έχει γίνει ποτέ.

Προκριθείσες ομάδες 

1Επειδή η Ισπανία έχει κερδίσει και το Παγκόσμιο Κύπελλο 2010 και το Ευρωπαϊκό Πρωτάθλημα 2012, η δεύτερη αύτης της διοργάνωσης (Ιταλία) πήρε τη θέση της στο Κύπελλο Συνομοσπονδιών 2013.

Στάδια 
Τα έξι στάδια, κάθε ένα σε διαφορετική πόλη, στα οποία θα φιλοξενηθούν οι αγώνες:

Προετοιμασία

Κλήρωση 
Η κλήρωση των ομίλων της διοργάνωσης πραγματοποιήθηκε στο Σάο Πάολο της Βραζιλίας, την 1η Δεκεμβρίου του 2012.

Ομάδες από την ίδια συνομοσπονδία δεν μπορούν να κληρωθούν στον ίδιο όμιλο. Ως εκ τούτου μία ομάδα από την UEFA και μία ομάδα από την CONMEBOL τοποθετήθηκαν σε διαφορετικό όμιλο. Η Βραζιλία και η Ισπανία είχαν αυτόματα χαρακτηριστεί ως Α1 και Β1 αντίστοιχα, οπότε Ιταλία και Ουρουγουάη τοποθετήθηκαν στον 1ο και 2ο όμιλο αντίστοιχα.

Επίσημη μπάλα 
Η επίσημη μπάλα των αγώνων της διοργάνωσης παρουσιάστηκε κατά τη διάρκεια της κλήρωσης των ομίλων. Ονομάζεται "Cafusa" (προφέρεται: ka'fu'za), μία παραλλαγή των λέξεων "Carnaval" (Καρναβάλι), "Futebol" (Ποδόσφαιρο) και "Samba". Για την παρουσίαση της νέας μπάλας προσκλήθηκε ο Καφού, πρώην αρχηγός της Εθνικής Βραζιλίας.

Τεχνολογία γραμμής 
Στις 2 Απριλίου 2013, η FIFA ανακοίνωσε ότι η εταιρία GoalControl GmbH επιλέχθηκε ως ο επίσημος πάροχος της τεχνολογίας γραμμής για το τουρνουά.

Ρόστερ 

Οι ομοσπονδίες είχαν περιθώριο να δηλώσουν 23 παίκτες (οι τρεις εκ των οποίων τερματοφύλακες) ως τη λήξη της προθεσμίας της FIFA, στις 3 Ιουνίου του 2013. Τα ρόστερ ανακοινώθηκαν από τη FIFA στις 7 Ιουνίου 2013.

Διαιτητές 

Τα 10 τρίο διαιτητών ανακοινώθηκαν από τη FIFA στις 13 Μαΐου 2013.

Φάση ομίλων 

Το επίσημο πρόγραμμα παρουσιάστηκε στο Ρίο ντε Τζανέιρο στις 30 Μαΐου του 2012.

Οι δύο πρώτοι κάθε ομίλου προκρίνονται στα ημιτελικά. Η κατάταξη της κάθε ομάδας προσδιορίζεται ως εξής:
 Μεγαλύτερος αριθμός των βαθμών που έλαβαν σε όλους τους αγώνες της φάσης των ομίλων.
 Διαφορά τερμάτων σε όλους τους αγώνες της φάσης των ομίλων.
 Μεγαλύτερος αριθμός των γκολ σε όλους τους αγώνες της φάσης των ομίλων.
Εάν δύο ή περισσότερες ομάδες είναι ίσες, με βάση τα παραπάνω τρία κριτήρια, η
κατάταξη καθορίζεται ως εξής:
 Μεγαλύτερος αριθμός των βαθμών που προέκυψαν από τους αγώνες μεταξύ των ισόβαθμων ομάδων
 Διαφορά των γκολ που προέκυψαν από τους αγώνες μεταξύ των ισόβαθμων ομάδων
 Μεγαλύτερος αριθμός των γκολ που προέκυψαν από τους αγώνες μεταξύ των ισόβαθμων ομάδων
 Κλήρωση από την Οργανωτική Επιτροπή της FIFA.

''Όλες οι ώρες που αναφέρονται είναι με βάση την επίσημη ώρα της Μπραζίλια (UTC−03:00).

Όμιλος Α΄

Όμιλος Β΄

Φάση νοκ-άουτ 
Στη φάση των νοκ-άουτ αγώνων, εάν στο τέλος της κανονικής διάρκειας ενός αγώνα δεν έχει αναδειχθεί νικητής, τότε ακολουθεί ημίωρη παράταση. Αν και μετά την παράταση δεν αναδειχθεί νικητής, ακολουθεί η διαδικασία των πέναλτι.

Ημιτελικοί

Μικρός τελικός

Τελικός

Βραβεία 
Τα παρακάτω βραβεία απονεμήθηκαν στους αθλητές που ξεχώρισαν στη διοργάνωση. Για το βραβείο του πρώτου σκόρερ ισοβάθμησαν οι Φρεντ και Φερνάντο Τόρρες. Έχοντας και οι δύο από πέντε γκολ και μία ασίστ, το βραβείο απονεμήθηκε τελικά στον Τόρρες, ο οποίος είχε μικρότερο χρόνο συμμετοχής στη διοργάνωση.

Στατιστικά

Σκόρερ

Παραπομπές

Εξωτερικοί σύνδεσμοι 

 Κύπελλο Συνομοσπονδιών FIFA 2013  (FIFA.com)

 
Ποδόσφαιρο στη Βραζιλία